Diari Oficial de la Generalitat Valenciana


Sumari del DOGV 797, del 06-04-1988 (1988/810854)

DECRET 35/1988, de 21 de març, del Consell de la Generalitat Valenciana, pel qual es regulen els Convenis d'Encarrec de Gestio entre la Conselleria d'Obres Públiques, Urbanisme i Transports i l'Institut Valencià d'Habitatge, SA, i Empreses publiques.
----------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/03/21/35/dof/vci/html**

### Dades del document

Número de DOGV
:   797

Data del DOGV
:   06-04-1988

Secció del DOGV
:   DISPOSICIONS GENERALS

Número del document
:   1988/810854


Data del document
:   21-03-1988

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

Decret 35/1988, de 21 de març, del Consell de la Generalitat Valenciana, pel qual es regulen els Convenis d'Encàrrec de Gestió entre la Conselleria d'Obres Públiques, Urbanisme i Transports i l'Institut Valencià d'Habitatge, SA, i empreses públiques.  
Dins de les competències atribuïdes per l?Estatut d?autonomia a la Generalitat Valenciana es troben les relacionades amb l?habitatge i l?edificació. Així, activitats com la programació, la preparació, la gestió, el seguiment i, en definitiva, la construcció d'habitatges de promoció pública, s'erigeixen per elles mateixes en crucials en l?exercici d'aquelles competències.  
D'altra banda, la configuració del mercat immobiliari, impregnat fonamentalment pels principis d'empresa privada i lliure concurrència en l'activitat econòmica de construcció, exigeix uns mecanismes i formes d'actuació que es troben més propers a l?empresa mercantil, dinàmica en si mateixa, que a les estructures d'organització de caràcter administratiu, molt mes rígides i estàtiques.  
Amb el convenciment que una major eficàcia en el compliment de les competències que en matèria d'habitatge té atribuïdes la Generalitat Valenciana, exigia la utilització de tècniques pròpies del Dret privat, es va crear sota la forma de Societat Anònima l?Empresa Mercantil Institut Valencià de l?Habitatge, SA, subjecta al control directe del Consell de la Generalitat Valenciana, a través de la Conselleria d'Obres Públiques, Urbanisme i Transports.  
Per a permetre que aquesta societat complesca amb la funció d'Ens gestor de la política d'habitatge de la Generalitat Valenciana, cal dotar del marc legislatiu autonòmic la seua activitat que, atenent les especials circumstàncies i necessitats que es donen a la nostra Comunitat, seguesca els antecedents tant estatals com autonòmics que ens han precedit en aquesta tasca, i per això es promulga aquesta disposició que regularà els Convenis d?Encàrrec de Gestió que efectua la Generalitat Valenciana amb l?Institut Valencià d'Habitatge, SA, o amb qualssevol altra Empresa pública.  
Per tot això, a proposta del Conseller d'Obres Publiques, Urbanisme i Transports, i amb la deliberació prèvia del Consell en la reunió del dia 21 de març de 1988,  
DECRETE:  
Article primer  
Objecte del Conveni d'Encàrrec de Gestió.  
La Conselleria d'Obres Públiques, Urbanisme i Transports de la Generalitat Valenciana podrà encomanar, mitjançant Conveni amb l'Institut Valencià d'Habitatge, SA, i Empreses publiques, la gestió del que segueix:  
A. L?execució d'obres de primer establiment, reforma, reparació, conservació, manteniment i rehabilitació, referides a habitatges, locals i annexos, edificacions, instal·lacions i serveis complementaris, així com les obres d?urbanització, i qualssevol altres obres i subministraments accessoris o complementaris de les anteriors.  
B. La redacció de projectes i direcció d'obres que guarden relació amb les anteriors, i en aquest cas regiran les mateixes tarifes d'honoraris que s'apliquen a l?administració Pública, així com la formulació de qualssevol figures o instruments de planejament.  
C. La contractació dels serveis i subministraments necessaris per a l?execució de les obres, la redacció de projectes i la direcció d'obres referides, i en especial les actuacions següents:  
a) Les destinades a aconseguir la plena disposició del sol, inclosa l'adquisició d'aquest.  
b) La realització d'estudis geotécnics i de control de qualitat.  
c) Alçaments topogràfics.  
d) Vigilància i guarderia especial de les obres.  
e) Adquisició i instal·lació d'allotjaments provisionals.  
f) Qualssevol altres anàlogues a les anteriors o que constituesquen l?objecte social de l?Ens mercantil.  
Article segon. Pressupost del Conveni d'Encàrrec de Gestió.  
U. El pressupost del Conveni d?Encàrrec de Gestió estarà integrat pels conceptes següents:  
1. El pressupost d'execució material.  
2. El pressupost d'execució per contracta, que s?obtindrà incrementant el d'execució material en els percentatges següents:  
a) Del 13% al 17% sobre el pressupost d?execució material, a fixar per la Conselleria, vistes les circumstàncies concurrents, en concepte de despeses generals de l?empresa, despeses financeres, càrregues fiscals llevat de l?IVA, taxes de l'Administració legalment establertes, que incidesquen sobre l?objecte del Conveni.  
b) El 6% en concepte de benefici industrial.  
3. Honoraris professionals si aquestos no són a càrrec de l'Administració.  
4. El cost, si s'escau, de les contractacions de serveis i subministraments als quals fa referència l'apartat C) de l'article primer, en cas que aquestos siguen encarregats a la Societat.  
5. La compensació fins el 4'5% sobre la resta dels conceptes anteriors per despeses de gestió, a abonar a l?Institut Valencià d'Habitatge, SA, o a l'Empresa pública, si s'escau, que abastarà també les possibles modificacions dels projectes i les revisions de preus.  
6. Una provisió per a la cobertura de les revisions de preus, la quantia de la qual es valorarà en cada Conveni en funció del termini d'execució, de la fórmula polinómica predeterminada a tal efecte i de l?evolució prevista dels índexs de costos de la construcció.  
7. Una provisió destinada a sufragar la realització d'obres i despeses d'impossible determinació prèvia, la quantia màxima de la qual no podrà excedir del 7% del pressupost d'execució per contracta.  
8. VIVA, d'aplicació als conceptes anteriors.  
Dos. El pressupost del Conveni de Gestió sofrirà en cada un dels conceptes baixes idèntiques a les que experimenten les ofertes econòmiques del contractista adjudicatari de les obres i dels contractes de serveis i subministraments, i el pressupost així resultant es denominarà pressupost definitiu del Conveni.  
Tres. En el cas d'actuacions de rehabilitació protegida, els conceptes del pressupost del Conveni podran adequar-se a la normativa específica reguladora.  
Article tercer. Règim jurídic dels Convenis d'Encàrrec i de la contractació de l'objecte del Conveni.  
U. Els Convenis d'Encàrrec de Gestió, com a contractes administratius especials, es regularan pel que disposa aquest Decret i pels pactes que hi contenen, sempre que no siguen contraris a l?interès públic, a l'ordenament jurídic o als principis de bona administració, i si de cas hi manquen, i per analogia, per les disposicions de la Llei de Contractes de l'Estat, i finalment per les altres normes de Dret Administratiu.  
Si no n'hi havia, seran d'aplicació les normes de Dret Privat.  
Dos. La contractació feta per la Societat per a dur a terme l'encàrrec convingut, la regularà la legislació civil o mercantil, d'acord amb el que estableix l'article cinquè de la Llei 4/1984, de 13 de juny, d'Hisenda Pública de la Generalitat Valenciana, i es podran establir tots els pactes, les clàusules i les condicions que es tinguen per convenients, segons que estableix l'article 1.225 del Codi Civil.  
Article quart. Contingut dels Convenis.  
U. Als Convenis d'Encàrrec de Gestió es podran establir tots els pactes, les clàusules i les condicions que es tinguen per convenients, d'acord amb et que preveu l'article tercer, punt U.  
Dos. Igualment, es podran imposar criteris de publicitat i concurrència als efectes de la contractació civil i mercantil a efectuar per la Societat.  
Tres. Als Convenis que es formalitzen s'establiran les condicions en les quals s'ha d'efectuar l?encàrrec i, en tot cas, que el promotor és la Generalitat Valenciana, que l?import del finançament del Conveni es correspondrà amb el pressupost definitiu, definit en l'article segon, sense perjudici de la modificació que puga sofrir el finançament tal i com regula l'article cinquè, les Directrius, el Projecte Bàsic o el Projecte d'Edificació, que la Societat haurà de contractar en tot cas allò encarregat amb estricta subjecció a aquestos, i que l'abonament s?efectuarà contra certificacions d'obra i segons les fites i els percentatges d'abonament del finançament següents:  
A. Per a les obres d'edificació.  
a) Un 50% a la signatura de cada Conveni d?Encàrrec.  
b) Un 10% a l'aprovació per la Societat de cada una de les adjudicacions d'obres.  
c) Un 15% a l?eixida de ciments.  
d) Un 25% a la finalització de l?estructura.  
e) Un 20% a l'acabament de barandats i tancaments, sense incloure revestiments ni manyeria.  
f) Un 20% a l'acabament d'instal·lacions i serveis, llevat de connexions de serveis definitives.  
g) Un 5% a la recepció provisional de l?obra.  
B. Per a les obres d'urbanització.  
a) Un 5% a la signatura de cada Conveni d?Encàrrec.  
b) Un 10% a l'aprovació per la Societat de cada una de les adjudicacions d'obres.  
c) Un 25% a l'acabament del moviment de terres.  
d) Un 40% a l'acabament dels serveis de clavegueram, xarxa de proveïment d'aigua de reg, xarxa d'energia elèctrica en alta i baixa tensió, enllumenat i canalització de telèfon.  
e) Un 10% a l'acabament de caixes de connexió en calçades i carrer.  
f) Un 5% a l'acabament de calçades, voreres i obres de rematada.  
g) Un 5% a la recepció provisional de l?obra.  
Les fites i els percentatges esmentats podran abonar-se sense estar conclosos totalment, en funció de la proporció d'obra realment efectuada, amb autorització expressa prèvia del Conseller d'Obres Públiques, Urbanisme i Transports.  
Motivadament, la Conselleria d'Obres Públiques, Urbanisme i Transports podrà modificar les fites i els percentatges enumerats anteriorment per tal d'adequar-los a la concreta naturalesa de l?obra, així com dividir l'obra en fases.  
C. Per a la resta d'actuacions objecte de Conveni, l'abonament s?efectuarà segons les fases, les fites i els percentatges que, motivadament, assenyala l?òrgan de contractació en el Conveni.  
Quatre. Els Convenis preveuran també els terminis totals, i parcials si s'escau, d'execució de l?encàrrec, que podran ser prorrogats a petició de la Societat mitjançant resolució motivada de l?òrgan de contractació, que atendrà exclusivament per a l'atorgament o la denegació les circumstàncies que hi concorran i l?interès públic.  
El no compliment dels terminis podrà ocasionar la resolució del Conveni d?Encàrrec de Gestió. També podran imposar-se sancions quan així ho preveurà el Conveni.  
Article cinquè. Ampliació del finançament.  
U. El finançament s'ampliarà a les modificacions que experimenta el projecte o l'encàrrec per qualsevol circumstància, sempre que siguen aprovades per la Conselleria d'Obres Públiques, Urbanisme i Transports.  
Excepcionalment, i per raó d'urgència imminent, la Conselleria d'Obres Publiques, Urbanisme i Transports, reconeguent-la i atenent l?interès públic que hi concórrega, podrà assumir l'ampliació del finançament amb posterioritat al fet de la modificació, sempre que la Societat, abans d'iniciar-la, ho comunica formalment a la Conselleria, adjuntant-hi descripció i memòria que justifica la urgència imminent, sense perjudici de preparar i sotmetre successivament a la Conselleria, per a l'aprovació preceptiva, la documentació tècnica de la reforma.  
Dos. Els Convenis d'execució d'obres podran establir clàusules de revisió de preus, que es regularan pel que disposa la legislació de contractes de l'Estat, revisió que s'efectuarà per a cada una de les fites d'obres assenyalades, i per aixà s'aplicarà la mitja aritmètica corresponent al període comprés entre aquestes. A efectes d'aquesta revisió regirà com a data d'inici la de l'aprovació del Projecte d'Execució.  
Article sisè. Contractació efectuada per la Societat i despeses de gestió.  
U. La Contractació feta per la Societat per a l'execució de l'objecte del Conveni, efectuada d'acord amb el que disposa l'article tercer, punt dos, no produirà efectes econòmics quant a la Conselleria d'Obres Públiques, Urbanisme i Transports fins que en reba l'aprovació expressa, amb independència de la perfecció del contracte civil o mercantil que regulen les disposicions de Dret Privat.  
Dos. En compensació als serveis, les responsabilitats i les despeses de gestió que l'encàrrec puga comportar, les Societats a què fa referència l'article primer podran percebre fins un 4'5%, que recaurà sobre el Pressupost del Conveni segons que disposa l'article segon, després d'haver estat deduïda, si s'escau, la baixa de la contractació civil-mercantil de les obres.  
Tres. La susdita retribució es lliurarà directament a la Societat tal com s'expedesquen les certificacions corresponents, d'acord amb el que estableix l'article quart.  
Article setè. Recepció i liquidació de les obres.  
U. La recepció provisional de les obres encarregades l?efectuarà la Conselleria d'Obres Públiques, Urbanisme i Transports dins dels trenta dies següents a la presentació per la Societat del certificat de finalització d'obra i de la resta de la documentació tècnica exigible, sempre que les obres siguen aprovades per l'Administració. La documentació que siga exigible es determinarà en un annex que figurarà en cada Conveni.  
Dos. El termini de garantia, després de la recepció provisional de les obres, tindrà la duració, l'abast, el contingut i els efectes que determina el Conveni respectiu; si hi mancava, es regularà pel que disposa la legislació de Contractes de l?Estat.  
En el termini de tres mesos des de la recepció provisional, la Societat presentarà la liquidació econòmica de les obres que servirà de base per a l'aprovació per la Conselleria de la liquidació final del Conveni, sense perjudici de les revisions definitives de preus.  
Tres. La resta d'activitats a què fa referència l'article primer es rebran i liquidaran segons que preveu el corresponent Conveni, d'acord amb la seua naturalesa.  
DISPOSICIO TRANSITORIA  
La Conselleria d'Obres Públiques, Urbanisme i Transports podrà encomanar a l'Institut Valencià d'Habitatge, SA els encàrrecs ja subscrits amb la Societat Estatal de Gestió per a la Rehabilitació i Construcció d'Habitatges, («S.G.V.») que aquesta autoritza, sempre i quan presten llur consentiment a la cessió les parts que intervenen en la contractació, d'acord amb el que regula la legislació civil i mercantil per a la novació de contractes.  
A aquestos Convenis se'ls podrà aplicar les disposicions que conté aquest Decret.  
DISPOSICIO FINAL  
Aquest Decret entrarà en vigor el dia de la publicació en el Diari Oficial de la Generalitat Valenciana.  
València, 21 de març de 1988.  
El President de la Generalitat,  
JOAN LERMA I BLASCO  
El Conseller d'Obres Publiques, Urbanisme i Transports,  
RAFAEL BLASCO I CASTANY


Còpia Permalink ELI